"În legătură cu alegerile prezidențiale din Rusia, nu este nevoie să le comentez. Știm cu toții că acestea nu au fost nici corecte, nici democratice, nici libere. România condamnă organizarea alegerilor în teritoriile anexate ilegal din Ucraina, dar și din Republica Moldova, Transnistria, Georgia, Osetia de Sud sau Abhazia, acestea fiind făcute cu încălcarea dreptului internațional", a spus Luminița Odobescu înainte de participarea la reuniunea miniștrilor Afacerilor Externe din statele membre ale UE de la Bruxelles.
Odobescu a mai declarat că România susține un al 14-lea pachet de sancțiuni împotriva Rusiei, cu scopul de a limita capacitatea lui Putin de a ataca Ucraina.